**የግብርና ምርትውል ረቂቅ አዋጅ**

**አጭር ማብራሪያ**

መግቢያ

የወጪ ንግድ አስተባባሪ ብሔራዊ ኮሚቴ መጋቢት 14 ቀን 2009 ዓ/ም ባካሄደው ስብሰባ "የአውት ግሮዎረስና ኮንትራት እርሻ በሕግ ማዕቀፍ የተደገፉ ባለመሆኑ የግብርና ትራንስፎርሜሽን ኤጀንሲ በሚያቀርበው ጥናት መሠረት የሕግ ማዕቀፍ በማዘጋጀት አቅም ያላቸውን ኩባንያዎች ፍላጎት ካላቸው አርሶ አደሮችና ማህበራት ጋር የማስተሳሰሩ ስራ ትኩረት ተሰጥቶት እንዲከናወን" መመሪያ ሰጥቷል፡፡ በተሰጠው መመሪያ መሠረት ጥናትተካሂዶ በጥናቱ ምክረ ሀሳብ መሰረት “የግብርና ምርትውል” ረቂቅ አዋጅ ተዘጋጅቷል፡፡

ግብርና በኢትዮጵያ የልማት ፖሊሲዎች እና ስትራቴጅዎች ልዩ ቦታ የያዘ ዘርፍ መሆኑይታወቃል፡፡ ከግብርና መር ኢንዱስትራያላይዜሽን ፖሊሲ እስከ እድገትና ትራንስፎርሜሽን ዕቅድ ሁሉም የሀገሪቱ የልማት ፖሊሲዎችገጠርንና ግብርናን ማዕከልያደረጉ ናቸው፡፡ በተለይም የሁለተኛው እድገትና ትራንስፎርሜሽን ዕቅድ ግብርናን መሠረት አድርጎ በአጠቃለይ ኢኮኖሚው ላይ መዋቅራዊ ለውጥ በማምጣት እ.ኤ.አ በ 2025 ኢትዮጵያን መካከለኛ ገቢ ካለቸው ሀገራት ተርታ ለማስለፍ ያለመ ሰፊ የልማት አጀንዳ ነው፡፡ የታቀደውን አጠቃላይ የኢኮኖሚ መዋቅራዊ ለውጥ ለማምጣትም አነስተኛ ይዞታ ባላቸውአርሶ አደሮችና አርብቶ አደሮች ላይ የተመሠረተውን ግብርና ወደ ገበያ ተኮር ማሸጋገር እንደሚያስፈልግ የሁለተኛውየእድገትና ትራንስፎርሜሽን ዕቅድ በግልፅ ያስቀምጣል፡፡ በዚህም ግብርናው አገራዊ የምግብ ፍላጎትን ከማሟላት ባሻገር በዓለምገበያ ተወዳዳሪ የሆኑ የኤክስፖርት ምርቶችን በብዛትና በጥራት በማቅረብ፣ለኢንዱስትሪው ዘርፍ ጥሬ ዕቃ በማቅረብና እና ለኢንዱስትሪ ምርቶች ገበያን በመፍጠር ቁልፍ ሚና እንዲጫወት ይጠበቃል፡፡

ግብርናው የሚጠበቅበትን ሚና እንዲጫወት አንድ ቁልፍ ጉዳይ ለግብርና ምርት ግብይት አመቺ ሁኔታ መፍጠር መሆኑ በሁለተኛው የእድገትና ትራንስፎርሜሽን ዕቅድ ላይ በግልፅ ተመልክቷል፡፡በዚህም የግብርና ምርቶችን ግብይት ሥርዐት ከምርት እስከወጭ ንግድ መዳረሻ ገበያ ድረስ ወጥና በተሟላ መልኩ በመገንባት ዘመናዊ የግብይት ስርዓት መፍጠር እንደሚያስፈልግ ግልፅ ነው፡፡

አርሶ አደሩና አርብቶ አደሩንከእጅ ወደ አፍ ከሆነ አመራረት ሂደት ተላቆ የተሻለ ዋጋ ወዳላቸው ምርቶች ወደማምረት እንዲሸጋገር በማድረግ ከምርቱ የሚያገኘው ገቢ እንዲያድግ ማድረግ ለግብርናው ዘርፍ መዋቅራዊ ለውጥ ወሳኝ ነው፡፡ ይህንንም ለማድረግ የግብርና ምርትና ግብይት ስርዓቱ ከፍተኛ ሚና ሊጫዎት እንደሚችል በሁለተኛው የዕድገትና ትራንስፍርሜሽን ዕቅድ ላይ ተመልክቷል፡፡

ምርትና ምርታማነትን ለማሳደግ፤የድህረ-ምርት ብክነትን ለመቀነስ እና አርሶ አደሮችና አርብቶ አደሮችን ከአስተማማኝ ገዥዎች በማገናኘት ጠንካራ የገበያ ትስስር ለመፍጠር የግብርና ምርትውልን መንግስት ሲያበረታታ ቆይቷል፡፡ እያበረታታም ይገኛል፡፡

የግብርና ምርትውል ለተዋዋይ ወገኖች ከሚሰጠው ጥቅምባለፈ ለግብርና ልማትከፍተኛ አስተዋጾ ያደርጋል፡፡ ለገበሬዎች እና ለአርብቶደሮች አዲስ ገበያ በመፍጠር ቴክኖሎጂና ክህሎትን በማስተላላፍ እንዲሁም የግብዐትና የብድር አቅርቦትን በማመቻቸት ወዘተ የተሻለ ገቢ እንዲያገኙ ያግዛል፡፡ የምርቱገዥዎችም በሚፈልጉት ጊዜ፣መጠንና ጥራት የግብርና ምርቶችን በአስተማማኝ ሁኔታ እንዲያገኙ ይረዳል፡፡በዚህም ለግብርናው መዋቅራዊ ለውጥ እና ለድህነት ቅነሳ የሚያበረክተው አስተዋጾ ከፍተኛ ነው፡፡

ውጤታማ የግብርና ምርትውል እንዲኖር አጋዥ የሆኑ የሕግና ተቋማዊ ስርዓቶች ሊዘረጉለት ይገባል፡፡ በእርግጥ በአምራቹ/አርቢውና በገዢው መካከል የሚኖረው ግንኙነት የውል ግንኙነት እንደመሆኑ መደበኛው የውል ሕግ ግንኙነቱን ሊገዛ ይችላል፡፡ ይሁንና ጠቅላላ የውል ሕጎች የተወሰኑ በአምራቹ/አርቢውና በገዢው መካከል የሚኖሩ ግንኙነቶችን ሊገዙ ቢችሉም የግብርና ምርትውል ልዩ ባህሪያትንሙሉ በሙሉ ሊያስተናግዱ የሚችሉ አይደሉም፡፡ በተለይም አብዛኛው ግብርና አነስተኛ ይዞታ ባላቸው አርሶ አደሮችና አርብቶ አደሮችበሚከናወንበት አገራችንራሱን የቻለ ዝርዝር ሕግ መኖሩ ጠቀሜታው የላቀ ነው፡፡

የግብርና ምርትውልን የተመለከተየተለየ ሕግ አስፈላጊነትን የሚያጎሉ የተለያዩ ምክንያቶች አሉ፡፡ አንደኛው ምክንያት የግብርና ምርትውል ተዋናዮችና ባለድርሻ አካላት በርካታ መሆን ነው፡፡ እንደማንኛውም የውል ግንኙነት የግብርና ምርትውል በዋናነት ተዋዋይ ወገኖችን የሚመለከት ቢሆንም ከተዋዋይ ወገኖች ባሻገር የተለያዩ ባለድርሻ አካላትንም የሚመለከት ጉዳይ ነው፡፡ ለምሳሌም መንግስት የውል ግኑኝነቱን ለምርትና ምርታማነት መጨመርና ለግብርና እድገት አስተዋጽዎ እንዲያደርግ ይፈልጋል፡፡ በተጨማሪም መሰረታዊ የገበሬዎች የሕብረት ሥራ ማህበራት የአባላቶቻቸውን ጥቅም ለማስጠበቅ ይችሉ ዘንድ የራሳቸውን ሚና መጫዎት ይፈልጋሉ፡፡በመሆኑም የግብርና ምርትውል ከተዋዋይ ወገኖች ባለፈ የተለያዩ የባለድርሻ አካላትን ጥቅሞችና ፍላጎቶች የሚመለከት በመሆኑ ይህንኑ ያገናዘበ ራሱን የቻለ ሕግ ያስፈልገዋል፡፡

የግብርና ምርትውልን የተመለከተየተለየ ሕግ የሚያስፈልግበት ሁለተኛው ምክንያት በተዋዋይ ወገኖች መካከል የመደራደር ዐቅም ልዩነት መኖር ነው፡፡በተለያዩ ምክንያቶች ተዋዋይ ወገኖች እኩል የመደራደር ዐቅም ላይኖራቸው ይችላል፡፡ በተለይም አነስተኛ ይዞታ ያላቸው አርሶ አደሮችና አርብቶ አደሮችከታላላቅ ገዢዎች ጋር እኩል የሆነ የመደራደር ዐቅም እንደማይኖራቸው ግልፅ ነው፡፡ የግብርና ምርትውልን የተመለከተእራሱን የቻለ ሕግመኖር ይህንን የዐቅም ልዩነት በተወሰነ ደረጃ ሊያጠብ ይችላል፡፡

የግብርና ምርትውልን የተመለከተየተለየ ሕግ የሚያስፈልግበት ሶስተኛው ምክንያት ደግሞ የግብርና ምርትአመራረት ሂደት ለተለያዩ አደጋዎች የተጋለጠ መሆኑ ነው፡፡ ለምሳሌም በአየር ንብረት መለዋወጥ፣ በበሽታ፣ ወዘተ ምክንያት በውሉ መሠረት መፈፀም የማይቻልባቸው ሁኔታዎች ሊፈጠሩ ይችላሉ፡፡ በዚህም የተነሳ በተዋዋይ ወገኖችመካከል አለመግባባቶች ሊፈጠሩ ይችላሉ፡፡የግብርና ምርትውልን የተመለከተየተለየ ሕግ የግብርና ምርት ልዩ ባህሪያትን ግምት ዉስጥ ያስገባ አለመግባባቶችን የመፍቻ መንገድ በማመቻቸት በተዋዋይ ወገኖች መሀከል ፍትሀዊ ግንኙነት እንዲኖር እና የተረጋጋ የግብርና ምርትና ግብይት እንዲኖርያስችላል፡፡

አራተኛ የግብርና ምርትውልእንዲስፋፋ፣እንዲበረታታ እናለግብርና ምርት ዕድገት አንድ ዋነኛ መሣሪያ እንዲሆን ተቋማዊ ስርዓት እንዲኖረዉ ያስፈልጋል፡፡ እራሱን የቻለ ሕግየግብርና ምርትውልን በስፋት ለማስተዋወቅ፣ ለማስፋፋትና ለማስተባበር የሚያስችልተቋማዊ ስርዓትን ለመወሰን ያስችላል፡፡

አምስተኛ እራሱን የቻለ የግብርና ምርትውል ሕግመኖር ወጥ የሆነ አስራር እንዲኖር ያስችላል፡፡ አሁን በተግባር የሚታየው ወጥነት የሌለውና የተዘበራራቀ አሰራር ነው፡፡ የግብርና ምርትውልን በወጥነት የሚገዛ ሕግ ባለመኖሩ ተወዋይ ወገኖች በመሰላቸው የውል ግንኙነቶችን ሲያከናውኑ ይታያል፡፡ ይህም አስራር ለውሎች አፈፃፃም አሰቸጋሪ እና ለአለመግባባቶች በር ሲከፍት ይታያል፡፡ እራሱን የቻለ የግብርና ምርትውል ሕግ መኖር ወጥ የሆነ አስራርን በመዘርጋት ይህንን ችግር ይፈታል፡፡

በመግቢያው ላይ በተጠቀሰው ጥናት ምክረሀሳብናበግብርና ምርት ውል ረቂቅ አዋጅ ላይ በህዳር ወር 2010 ዓ.ም በተከታታይ በተዘጋጁመድረኮችየፌደራልና የክልል ባለድርሻ አካላትን አስተያየት እንዲሰጡበት የተደረገ ሲሆን በማስከተልም ጉዳዩ በቀጥታ የሚመለከታቸው የፌደራል መስሪያ ቤቶች (በቀድሞ አጠራራቸው) ማለትም፤የግብርናና የእንስሳት ሀብት ሚኒስቴር፤የንግድ ሚኒስቴር፤የኢንዱስትሪ ሚኒስቴር፤የሆርቲካልቸርና ግብርና ኢንቨስትመንት ባለሥልጣን፤የቡናና ሻይ ባለስልጣን፤የምርት ገበያ ባለስልጣን እና የኢትዮጵያ ምርት ገበያለበላይ ሀላፊዎች ረቂቅ አዋጁ ግንቦት 29 ቀን 2010 ዓ.ም ቀርቦ ተጨማሪ አስተያየት ተሰጥቶበት ዳብሯል::

በየደረጃው የዳበረዉ ረቂቅ አዋጅ“ የካቲት 30 ቀን 2011 ዓ.ም በተዘጋጀ ¾ማÖnKÁ መድረክ የፌደራልና የክልል ባለድርሻ አካላት አስተያየት እንዲሰጡበት ተደርጓል ፡፡

ረቂቅ አዋጁ በፊዴራል ጠቅላይ ዐቃቤ ሕግ ተልኮ አስተያየት የተሰጠበት ሲሆን በፊዴራል ጠቅላይ ዐቃቤ ሕግ የተሰጠው አስተያየት በረቂቅ አዋጁ እንዲካተት ተደርጓል ፡፡

ለማጠቃለልየግብርና ምርትውል ለግብርናው እድገት እና የአርሶ አደሮቹንና የአርብቶ አደሮችን ኑሮ ለማሻሻል የሚያበረክተውን ከፍተኛ አስተዋዕጾ እውን ለማድረግ ይቻል ዘንድ ዘርፉን የሚመራ፣የሚያስፋፋ እና የሚያሳልጥ የሕግ ማዕቀፍ በማስፈለጉ፤በጥናት ላይ ተመስርቶ፤ የሌሎችን ሀገራት ውጤታማ ልምድ በመውሰድና ከሀገራችን ተጨባጭ ሁኔታ ጋር በማገናዘብ በየደረጃው ያሉ በለድርሻ አካላትን አስተያቶች አካቶ የተዘጋጀው የግብርና ምርት ውል ረቂቅ አዋጅ መግለጫ በቅደም ተከተል እንደሚከተለው ቀርቧል፡፡

1. **የረቂቅ አዋጁ ክፍል አንድ (አንቀፅ 1-3)**

በዚህ ክፍል በሌሎች ሕጎች ብዙም ያልተለመዱ እና ረቂቅ አዋጁን በአግባቡ ለመረዳት የሚያስችሉ ቃላትና ሀረጎችትርጓሜዎች ተካተዋል (አንቀፅ 2)፡፡ በዚህም የትርጉም ክፍል“የግብርና ምርት”፣“የግብርና ምርት ውል”፣“አስመራች”፣“አምራች”፣“ግብይት” ፣ “የቴክኒክ ድጋፍ“ እና ሌሎችም ቃላትና ሀረጎች እንዲተረጎሙ ተደርጓል፡፡

የረቂቅ አዋጅ አንቀፅ 3 ደግሞ የረቂቅ አዋጁን የተፈፃሚነት ወሰን ደንግጓል፡፡በዚህም መሰረት የአዋጅ ድንጋጌዎች በአንቀፅ2(1) “የግብርና ምርት” ተብለው በተወሰዱ የግብርና ምርቶች በሙሉ ና የግብርና ምርት ውል በዚህ አዋጅ በተሰጠው ትርጓሜ ውስጥ በሚወድቁ ማናቸውም ውሎች ተፈፃሚ እንደሚሆኑ ተደንግጓል፡፡

1. **የረቂቅ አዋጁ ክፍል ሁለት (አንቀፅ 4-6)**

ይህ ክፍል ሰለግብርና ምርት ውል አመሰራረት ፣አፃፃፍና ሊይዛቸው ስለሚገባው ሁኔታዎች የተመለከቱ ድንጋጌዎችን ይዟል፡፡ በዚህም መሰረት እንደ ማንኛውም ውል የግብርና ምርትውል አመሰራረት የሚጀምረው በተዋዋይ ወገኖች በሚቀርብ የውል ሀሳብ (Offer) ሲሆን በድርድሩ ላይም ተዋዋይ ወገኖች በሦስተኛ ወገኖች በተለይም በመንግስት ተቋም ወይም በመንግስታዊ ባልሆኑ ድርጅቶች እገዛ ሊደረግላቸው ይችላል (አንቀፅ 4)፡፡ የውል ኃሳቡም በፅሁፍ ወይም በቃልሆኖ የውሉን ጉዳይ በበቂ ዝርዝር ማካተት ይኖርበታል (አንቀፅ 4) ፡፡

የውሉን አፃፃፍ (form) በተመለከተም የግብርና ምርትውል በፅሁፍ የሚደረግ ሆኖለተዋዋይ ወገኖች ግልጽናበማያሻማ አገላለፅ በመጠቀም መፈፀም ይኖርበታል (አንቀፅ 5)፡፡ከዚህም በተጨማሪ የውሉን አፈፃጸም ለማሳለጥና አለመግባባቶችን ለመቀነስ የሚረዱ ተጨማሪ ግዴታዎች ተካተዋል፡፡ ውሉ ቢያንስ በሁለትምስክሮች መረጋገጥ እንዳለበትና ከምስክሮችም አንዱ አግባብነት ያለው ባለስልጣን ተወካይ መሆን እንደሚኖርበት ተደንግጓል(አንቀፅ 5) ፡፡ከዚህ በተጨማሪም የተፈረመው የውል ቅጂ ውል ለመመዝገብ ሥልጣን በተሰጠው አካል መመዝገብ ይኖርበታል(አንቀፅ 5)፡፡ የግብርና ምርትውል የግድ ሊያካትት የሚገባቸው ሁኔታዎችም በረቂቅ አዋጁ አንቀፅ 6 ተዘርዝረው ተቀምጠዋል፡፡

1. **የረቂቅ አዋጁ ክፍል ሦስት (አንቀፅ 7-15)**

የረቂቅ አዋጁ ክፍል ሦሰትየምርት ውል ዓይነቶች፤ የአስመራቹን እና የአምራቹን አጠቃላይ

መብትና ግዴታዎች፣ ሰለዋጋ አወሳሰን፣ የክፍያ ዘዴ እና አከፋፈል፣ ሰለ ግብርና ምርቱ መጠን አወሳሰን፣ሰለግብርና ምርቱ ጥራት አወሳሰን ፣ ሰለግብዓት አቅርቦት እና ክፍያ፣ የምርቱ የርክክብ ቦታ፣ ጊዜ እና የርክክብ ወጪዎቹን የሚመለከቱ ድንጋጌዎችን አካቷል ፡፡

በዚህ አዋጅ የግብርና ምርት ውል አይነቶች ሁለት ናቸዉ ፡፡ አንድኛውአስመራች ከአምራቹ ጋር የሚዋዋለው የልማትና ምርት ግብይት ውል ሲሆን አስመራቹ ለአምራቹ ተፈላጊውን ግብዓት የማቅረብና የቴክኒክ ድጋፍ መስጠት ግዴታየሚገባበት ነው፡፡ ሁለተኛው የውል አይነት ምርት ተጠቃሚ ኢንዱስትሪዎች፣አገልግሎት ሰጪዎችና ጅምላ ነጋዴዎች ከግብርና ምርት አምራቾች ጋር የሚደረግ የምርት ግብይት ውል ሲሆን አስመራቹ ለአምራቹ ተፈላጊውን ግብዓት የማቅረብና የቴክኒክ ድጋፍ መስጠት በተዋዋይ ወገኖች ስምምነት ብቻ የሚወሰንበት ነው፡፡

በረቂቅ አዋጁ የአስመራቹ ግብዓት የማቅረብግዴታ በሁሉም የግብርና ምርት ውሎች ላይ አስገዳጅ መሆን አለበት ወይስ በተዋዋይ ወገኖች ስምምነት ብቻ የሚወሰን ይሁን የሚለው ጉዳይ አዋጁን በማርቀቅ ሂደት ወቅት በባለድርሻ አካላት ከፍተኛ ክርክር የተከሄደበት ነው ፡፡ ረቂቅ አዋጁን ያዘጋጁት ባለሙያዎች ግብአት ማቅረብ ግዴታ መሆን አለበት ብለው የሚያቀርቡት መከራከሪያ የዚህ ግዴታ መካተት አስመራቹ በምርት ሂደት ውስጥ መሳተፉን ለማረጋገጥ፣ የክህሎት ሽግግርን ለማሳለጥ እና የግብርና ምርትና ምርታማነትን ለማሳደግ ያስችላል በሚል ነው ፡፡ ይህ ግዴታረቂቅ አዋጁ ሊያሳካቸው ከታለመላቸው ዋነኛ ዓለማዎች ውስጥ በቀዳሚነት የሚጠቀስ ነው በማለት ሀሳባቸውን ያጠናክራሉ፡፡አስመራቹ በምርት ሂደት የማይሳተፍበት ስምምነት በባሕሪው የእቃ ማቅረብ ውል (contract of sale) ስለሚሆን ይህን አዋጅ ማውጣት ሳያስፈልግ አግባብነት ባላቸው የፍትሃብሔር ሕግ ድንጋጌዎች የሚገዛ ይሆናል ይላሉ ፡፡ በሌላ በኩል ደግሞ ግብአት ማቅረብ አስመራቹ ለአምራቹ ግብአት ማቅረብ ግዴታ መሆን የለበትም የሚሉት ወገኖች መከራከሪያቸው ግብአት ማቅረብ በሁሉምየግብርና ምርት ውሎች አስፈላጊ አይሆንም ፤አስፈላጊ ሆኖ ቢገኝም አስመራቹ ማቅረብ የማይችልባቸው ሁኔታዎች አሉ ብለው መከራከሪያ ነጥቦቻቸውን ያቀርባሉ፡፡

የምርቶችን ዋጋ አወሳሰንን በተመለከተ ተዋዋይ ወገኖች የግብርና ምርቱን ጠቅላላ ዋጋ ወይም የነጠላ ዋጋ ክፍያ ሥሌት በግልጽ ማስፈር አለባቸው፤በውል ከተገለጸው የጥራት ደረጃ በመቀነስ ወይም በመጨመር ልዩነት ቢፈጠር የዋጋ ሥሌት ማስተካከያ በውሉ በግልፅ ማስቀመጥ አለባቸው፡፡ተዋዋይ ወገኖች የግብርና ምርቱን ዋጋ አከፋፈል እና የክፍያ ጊዜ በገልፅ ማስቀመጥ አለባቸው፡፡በግብርና ምርት ውል የልማትና ግብይት ግንኙነትን ዘላቂነት ለማረጋገጥ በምርት ርክክብ ጊዜ የምርት ገበያ ዋጋ በውል ከተገለጸው በላይ ከፍ ያለ እንደሆነ ሁለቱ ተዋዋይ ወገኖች በድርድር የዋጋ ማሻሻያ ሊያደርጉየሚችሉበት ሁኔታ በረቂቅ አዋጁ ላይ እንዲካተቱ ተደርጓል (አንቀፅ 10)፡፡

የረቂቅ አዋጁ ክፍል ሦስት ካካተታቸው ድንጋጌዎች ሌላው ከግብርና ምርት ውል የሚመነጭ መብትና ግዴታ ሰለሚተላለፍበት ሁኔታ ነው፡፡ በዚህም መሰረት በውሉ በሌላ ሁኔታ ካልተገለጸ በስተቀር ተዋዋይ ወገኖች ከውሉ የሚያገኝዋቸውን መብቶች ለሦስተኛ ወገኖች የማስተላለፍ ነጻነት ሲኖራቸውግዴታዎችን ለማስተላላፍ የሚችሉት ግን የሌላኛውን ተዋዋይ ወገን ይሁንታ ካገኙ ብቻ ነው (አንቀፅ 15)፡፡

1. **የረቂቅ አዋጁ ክፍል አራት (አንቀፅ 16- 17)**

ተዋዋይ ወገኖች በተለያዩ ምክንያቶች የውል ግዴታቸውን ላይፈፅሙ ይችላሉ፡፡ ይህ ሲሆን አግባብነት ያላቸው የፍታብሔር ሕጎች ተፈፃሚ ሊሆኑ ይችላሉ፡፡ በተለይም ተዋዋይ ወገኖች ከአቅም በላይ በሆነ ምክንያት የውል ግዴታቸውን ለመፈፀም ሊቸገሩ ይችላሉ፡፡ ረቂቅ አዋጁ በአንድ በኩል ከአቅም በላይ የሆነ ሀይል ሊባሉ የሚችሉ ክስተቶችንና ውጤታቸውን በውላቸው የመወሰን ስልጣን ለተዋዋይ ወገኖች የሰጠ ሲሆን በሌላ በኩል ደግሞ ከአምራቹ በኩል በማንኛውም ሁኔታ ከአቅም በላይ ተብለው ሊወሰዱ የሚገባቸውን ክስተቶች ለይቶ አስቀምጧል (አንቀፅ 16(1) ፡፡ይህም ውሉ ያልተፈፀመው ከአቅም በላይ በሆነ ክስተት ነው ወይስ አይደለም የሚለውን ክርክር ከወዲሁ ለመቀነስ ያስችላል ተብሎ ይታመናል፡፡

እንዲሁም የመድህን ዋስትናን የተመለከቱድንጋጌዎችም ተካተዋል(አንቀፅ 17)፡

1. **የረቂቅ አዋጁ ክፍል አምስት (አንቀፅ 1820)**

ይህ የረቂቅ አዋጁ ክፍል የውሉ ዘመን የሚወሰንበትን ሁኔታ (አንቀፅ 18)፣ውሉን ስለማሻሻል ወይም ስለመቀየር የሚቻልባቸውን መንገዶች (አንቀፅ 19) እና ውሉስለሚቋረጥበት ሁኔታዎች (አንቀፅ 20) የያዙ ድንጋጌዎችን አካቷል፡፡

1. **የረቂቅ አዋጁ ክፍል ስድስት (አንቀፅ 21)**

ይህ የረቂቅ አዋጁ ክፍል አለመግባባቶች ሲከሰቱ የሚፈቱበትን ስረዓት ይደነግጋል፡፡ ከግብርና ምርትውልልዩ ሁኔታዎች ጋር የሚስማማ ያለመግባባቶች መፍቻ መንገድ ያስፈልጋል፡፡ በአንድ በኩል ሁለቱም ተዋዋይ ወገኖች መደበኛውን የፍትህ ስርአት ለመጠቀም እኩል እድል ላይኖራቸው ይችላል፡፡ በሌላ በኩል ደግሞ ውሉ ለረጅም ጊዜ የሚቀጥል ሊሆን ስለሚችል አለመግባባቶች የሚፈቱበት መንገድ የተዋዋዮችን የወደፊት መልካም ግንኙነት የማይጎዳ መሆኑን ማረጋገጥ ያስፈልጋል፡፡

በረቂቅ አዋጁ የተካተቱት አለመግባባትን ስለመፍታት የተደነገጉት ድንጋጌዎች በዚህ መንፈስ የተቃኙ ናቸው፡፡ከዚህ አንፃር አለመግባባት ሲነሳ ተዋዋይ ወገኖች በራሣቸው በመወያየት እና በመደራደር ለመፍታት መሞከር ይኖርባቸዋል፡፡ ተዋዋይ ወገኖች አለመግባባቱን በራሣቸው በመወያየት እና በመደራደር መፍታት ካልቻሉ ለሦስተኛ ወገን ግልግል በማቅረብ ሊፈቱት እንደሚችሉ ተደንግጓል ፡፡ በግልግል መፍታት ካልቻሉ ደግሞ በሽምግልና ዳኝነት ወይም በፍርድ ቤት መፍታት ይችላሉ ፡፡

1. **የረቂቅ አዋጁ ክፍል ሰባት (አንቀፅ 21)**

ይህ የረቂቁ አዋጁ ክፍል የግብርና ምርት ውሎችንለማስተዋወቅ፣ ለማስፋፋትና ለማስተባበር የሚያስችል ተቋማዊ ስልጣንና ተግባር የሚወስን ነው፡፡ በአገራዊ ደረጃ የግብርና ምርትውሎችን የማስተዋወቅ፣ የማስፋፋትና የማስተባበር ኃላፊነት የተሰጠው ለግብርና ሚኒስቴር ሲሆን የሚኒስቴሩ ዝርዝር ስልጣንና ተግባራትተለይተው ተቀምጠዋል፡፡ስልጣንና ተግባራት በዋነኛነት ለሚኒስቴሩ የተሰጡ ቢሆንም ኃላፊነቱን ለመወጣት ይቻለው ዘንድ ሚኒስቴሩ ከሌሎች አግባብነት ካላቸው ከፌዴራልና ከክልል የመንግስት ተቋማት ጋር በትብብርና በቅንጅት መስራት እንደሚኖርበት ተደንግጓል፡፡

በክልል ደረጃ የግብርና ምርት ውሎችን የማስተዋወቅ፣ የማስፋፋትናየማስተባበር ስልጣንና ተግባራትየሚሰጠውአካል አግባብነት ባለው ክልል እንደሚሰየም ተደንግጓል፡፡

1. **የረቂቅ አዋጁ ክፍል ስምንት(አንቀፅ23-26)**

ይህ የረቂቅ አዋጁ ክፍል ልዩ ልዩ ድንጋጌዎችን አካቷል፡፡ ተፈጻሚነት የሚኖራቸውን ሕጎች (አንቀፅ 23)፣ተፈፃሚነት የማይኖራቸውን ሕጎች (አንቀፅ 24) ወዘተ የሚመለከቱ ድንጋጌዎች ተካተዋል፡፡